ཞི་ཅིན་ཕིང་གིས་ཨུ་རུ་སུའི་ཙུང་ཐུང་གི་འདེམས་བསྐོ་བདེ་བླག་ངང་གཉེར་བར་རྟེན་འབྲེལ་ཞུས་པ་དང་ཆབས་ཅིག་ཕུའུ་ཅིང་གིས་ཨུ་རུ་སུའི་ཙུང་ཐུང་གི་ལས་འགན་བསྟུད་འཛིན་ཐུབ་པར་རྟེན་འབྲེལ་ཡང་ཞུས་པ་རེད།ཞི་ཅིན་ཕིང་གིས་སྐུ་ཞབས་ཙུང་ཐུང་བདེ་བླག་ངང་བདམས་ཐོན་བྱུང་བ་དང་ལས་འགན་བསྟུད་འཛིན་ཐུབ་པ་ནི་ཨུ་རུ་སུའི་མི་དམངས་ཀྱིས་ཡང་དག་པའི་གདམ་ག་ཞིག་རེད།སྐུ་ཞབས་ཙུང་ཐུང་གི་འགོ་ཁྲིད་འོག་ཨུ་རུ་སུའི་མི་དམངས་ཀྱིས་མུ་མཐུད་ནུས་སེམས་གཅིག་སྒྲིལ་དང་མཐུན་སྒྲིལ་འབད་འབུངས་བྱས་ནས་རྒྱལ་ཁབ་འཕེལ་རྒྱས་དང་འཛུགས་སྐྲུན་ཁྲོད་གྲུབ་འབྲས་གསར་པ་རྒྱུན་ཆད་མེད་པར་གཏོད་ཐུབ་ངེས་རེད།མིག་སྔར་ཀྲུང་ཨུ་རྒྱལ་ཁབ་གཉིས་པོ་རྒྱལ་ཁབ་འཕེལ་རྒྱས་དང་དར་རྒྱས་གཏོང་བའི་འགག་རྩའི་དུས་མཚམས་སུ་གནས་ཡོད།འདི་ལོ་ནི་ཀྲུང་གོས་ཀྲུང་གུང་ཚོགས་ཆེན་བཅུ་དགུ་པའི་དགོངས་དོན་ལག་བསྟར་དོན་འཁྱོལ་བྱེད་པའི་འགོ་འཛུགས་ལོ་ཡིན་ལ།སྒྱུར་བཅོས་སྒོ་འབྱེད་བྱས་ནས་བགྲང་བྱ་འཁོར་བའི་ལོ་རེད།དེ་སྔ་དང་བསྡུར་ཚེ།འདི་ལོའི་ཀྲུང་གོའིཚོགས་འདུ་གཉིསལ་དེ་བས་གལ་འགངས་ཆེ་བའི་དོན་སྙིང་ལྡན་ཡོད།སྐབས་གསར་པའི་རྒྱལ་ཁབ་ཀྱི་ལས་ཁུངས་དང་རྒྱལ་ཡོངས་སྲིད་གྲོས་ཀྱི་འགོ་ཁྲིད་པ་བདམས་ཐོན་བྱས་པ་ཕུད།ད་དུང་ང་ཚོས་རྩ་ཁྲིམས་ཀྱི་བཟོ་བཅོས་འཆར་ཟིན་དང་ལྟ་ཞིབ་བཅའ་ཁྲིམས་ཀྱི་འཆར་ཟིན་སོགས་གྲོས་གཞི་གལ་ཆེན་ལ་གྲོས་ཞིབ་ཀྱང་བྱས་ཏེ་རེས་སྐོར་གསར་པའི་རྒྱལ་སྲིད་སྤྱི་ཁྱབ་ཁང་གི་ལས་ཁུངས་སྒྱུར་བཅོས་བྱེད་འགོ་ཚུགས་ཡོད།དེས་རྒྱལ་ཡོངས་མི་དམངས་ལ་དེ་བས་ལེགས་པའི་སྒོ་ནས་མཐུན་སྒྲིལ་དང་སྐུལ་སློང་བྱས་ཏེ་ཀྲུང་ཧྭ་མི་རིགས་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་ཡོང་ཆེད་འབད་འཐབ་བྱ་རྒྱུར་ཕན་པ་ཡོད།སྐུ་ཞབས་ཙུང་ཐུང་གིས་རིང་མིན་གོང་རྒྱལ་ཁབ་ཀྱི་གནས་ཚུལ་ཞུ་ཡིག་སྤེལ་ནས་ཨུ་རུ་སུའི་རྒྱལ་ཁབ་འཛུགས་སྐྲུན་དང་།དམངས་འཚོ་ལེགས་གཏོང་།ཚན་རྩལ་གསར་གཏོད་སོགས་ཐད་ཀྱི་འདུ་ཤེས་གལ་ཆེན་བཏོན་གནང་བར་ང་རྦད་དེ་མོས་མཐུན་ཡོད།ང་ཚོ་རྒྱལ་ཁབ་གཉིས་པོས་སྔོན་གཏན་འཁེལ་བའི་ཁ་ཕྱོགས་གཞིར་བཟུང་བློ་བརྟན་འགྱུར་མེད་ངང་རང་ཉིད་ཀྱི་ལམ་བུའི་ཐོག་བསྐྱོད་ན་གྲུབ་འབྲས་གསར་པ་ཐོབ་ངེས་ཡིན་པའི་ཡིད་ཆེས་ཡོད་ཅེས་གསུངས།